stanford-oval/wikipedia huggingface dataset:
פצצת SDB
היסטוריה > השימוש בפצצה על ידי ישראל

פצצות ה־SDB נמצאות בשימוש חיל האוויר הישראלי החל מ־2009. כיום הן מבצעיות על מטוסי ה־F-15I רעם, ה־F-16I סופה וה־F-35I אדיר.
חיל האוויר הישראלי ערך שימוש ראשון מאושר בפצצת SDB ב"מבצע צוק איתן" ב־2014, אך ישנם דיווחים לא מאומתים שהוא השתמש בפצצה באופן לא מאושר כבר ב"מבצע עופרת יצוקה" ב־2008. לטענת סוריה, ב־28 במרץ 2019, מטוס F-35I של חיל האוויר הישראלי, השתמש בפצצות SDB מדגם GBU-39 כדי להשמיד מחסני טילים איראניים בחלב במסגרת סכסוך ישראל–איראן–חזבאללה בסוריה.
במאי 2021, ב"מבצע שומר החומות", עשה חיל האוויר הישראלי שימוש בפצצת "ברד קטן" מתוצרת "רפאל" בסיכול ממוקד של חוסאם אבו הרביד, מפקד החטיבה הצפונית בג'יהאד האסלאמי הפלסטיני.
במאי 2023, ב"מבצע מגן וחץ", נעשה שימוש בפצצות ברד-חד בסיכולים הממוקדים נגד בכירי הג'יהאד האסלאמי הפלסטיני.
במלחמת חרבות ברזל נעשה שימוש רב בפצצות מסוג זה. כמו כן בוצע שימוש בפצצות "ברד חד" מדגם GBU-39B לצורך ההתנקשות בסאלח אל-עארורי ברובע הדאחייה בביירות ב-2 בינואר 2024, כאשר על פי פרסומים זרים, כלי טיס של חיל האוויר הישראלי הטיל 6 פצצות מסוג זה לעבר היעד.
הערות שוליים

↑  ניצן סדן, הקברניט: הכירו את הפצצות הקטנות שמחסלות מחבלים בכל מסתור, באתר כלכליסט, 7 בספטמבר 2024
1 2  יואב זיתון, מפקד הטייסת שחיסלה את בכיר הג'יהאד: "לא תמיד יודעים את זהות הבכירים שתוקפים", באתר ynet, 18 במאי 2021
↑  LBCI exclusive: Israel used GBU 39-B Small Diameter Bomb precision-guided glide bomb in Saleh al-Arouri's assassination, 3 January 2024
פרידריך וילהלם פון ארדמנסדורף

| --- | --- |

 לידה:  18 במאי 1736 דרזדן 
 פטירה:  9 במרץ 1800 (בגיל 63) דסאו, אנהלט-דסאו 
 מקום לימודים:  אוניברסיטת האלה-ויטנברג 
 תקופת הפעילות:  1751–1800 (כ־49 שנים) 
 תחום יצירה:  אדריכלות 
 זרם באמנות:  אדריכלות נאו-קלאסית 
 יצירות ידועות:  בית הכנסת של ורליץ 
 
הברון פרידריך וילהלם פרייהר פון ארדמנסדורף (בגרמנית: Friedrich Wilhelm Freiherr von Erdmannsdorff‏; 18 במאי 1736 - 9 במרץ 1800) היה אדריכל ותאורטיקן גרמני בתחום האדריכלות, ואחד מהמייצגים הבולטים של האדריכלות הנאו-קלאסית בגרמניה.
חייו

ארדמנסדורף נולד בדרזדן לברון ארנסט פרדיננד ולאשתו הנרייטה מרגריט פון הסלר. לאחר שהשלים את לימודיו באקדמיית קווליאר בדרזדן (1750–1754) הוא החל ללמוד באוניברסיטת האלה-ויטנברג, שם פגש את הנסיך פרנץ פון אנהלט-דסאו, והחל לעבוד עבורו החל מ-1758. בהתאם לאידיאלים של עידן האורות רצה הנסיך להפוך את אדמותיו ל"ממלכת גן" (גרטנרייך) אחידה. בנוסף להגברת היופי של הנוף היו אמורים להיבנות מבנים רבים, כגון מקדשים וגשרים, שיהיו נגישים עבור כולם. הוא העסיק את ארדמנסדורף על מנת לבצע את התכנון של השטח.
בין 1761 ל-1775 הוא ערך סיורים רבים באיטליה, הולנד, אנגליה, צרפת ושווייץ, ובמהלכם ספג השראה לתכנון ממלכת הגנים של דסאו-ורליץ. הוא התלווה לנסיך, והכיר את סגנונם של האדריכלים הסקוטיים רוברט וג'יימס אדם, וצפה גם בסגנון הבנייה של האדריכל ויליאם צ'יימברס. בעת ששהה ברומא הוא התוודע להיסטוריון של תולדות האמנות.
האמנות והתרבות של אנגליה באותה תקופה השפיעו על ארדמנסדורף ועל הנסיך פרנץ. האדריכלות הפלדיאנית של אנגליה, ששורשיה הם בין היתר מהווילות הפלדיאניות בוונטו, באה לידי ביטוי ביצירותיו המאוחרות של ארדמנסדורף והייתה אחת ההשפעות החזקות על עבודתו לצד האדריכלות של עיצוב פנים מתקופת רומא העתיקה. הוא בנה את הבית הכפרי בוורליץ בסגנון זה.
למרות שארדמנסדורף העדיף את הסגנון האדריכלי הזה, הוא הקים מבנים גם בסגנון התחייה הגותית שהיה חביב על הנסיך פרנץ. בין היתר הוא המיר את ההשפעות שספג במהלך טיולו באנגליה לכדי מעשה במהלך בניית הבית הגותי באדמות ורליץ.
ב-1781, בעת שהותו באנהלט-דסאו, הוא נישא לווילהלמינה פון אהלימב. לזוג נולדו שתי בנות.
ב-1786 זומן ארדמנסודף על ידי המלך פרידריך וילהלם השני מפרוסיה, על מנת שיעצב מחדש את הקישוטים בחדרי השינה והעבודה שלו בארמון סנסוסי שבפוטסדאם, כמו גם בברלינר שטאדשלוס. הוא נשאר בברלין ובפוטסדאם עד 1789, והתמנה לחבר כבוד באקדמיה המלכותית לאמנויות ומדעים מכניים בברלין. מעבר לעבודתו זו הוא היה פעיל בברנדנבורג כיועץ בתחומי האמנות, תרבות וחינוך.
בין 1789 ל-1790 הוא התגורר באיטליה פעם נוספת, שם התוודע למספר ציירים ופסלים. לאחר טיול בוויימאר ב-1791 ביחד עם הנסיך פרנץ, הוא ביקר בחצרות המלוכה של גותה, קאסל וקרלסרוהה. ב-1796 הוא החל לעבוד בחברה בדסאו שמטרתה להפוך יצירות אמנות לפופולריות באמצעות תצריבים. בתקופה זו הוא גם הרצה בבית הספר לאדריכלות של ברלין, בו לימד בין השאר את פרידריך גילי, לימים מורו של קארל פרידריך שינקל.
ארדמנסודף מת בדסאו בגיל 63, ונקבר בבית הקברות החדש של העיר.
קווינקואטריה

קווינקואטריה היה פסטיבל עממי, שנערך לכבוד האלה מינרווה ברומא העתיקה. החגיגות נמשכו חמישה ימים, ומכאן בא הבסיס לשם.
ביום הראשון, זבחים וקורבנות ניתנו לאלה, אם כי לא נשפך דם. בשלושת הימים הבאים היו בעיקר קרבות ראווה של גלדיאטורים, וביום החמישי והאחרון נערכה תהלוכה חגיגית ברחבי הרחובות של העיר.
אנשי החינוך וההוראה (מורים ותלמידים) זכו לחופשה באותם ימים, והיה למנהג אצלם להביא קורבנות ומנחות למינרווה, אשר הייתה האלה הפטרונית שלהם. מנהלי בתי הלימוד קיבלו מתנות מתלמידיהם לאחר החזרה ללימודים בסוף החגיגות; כל המתנות התקבלו בשמה של מינרוול (השינוי בשם במקור).
במהלך הפסטיבל נערכו מחזות, ודיון ציבורי על המחזות נתמך ועודד. הפסטיבל קושר גם עם פתיחת תקופת המסעות; במהלך זמן זה, כלי הנשק, הסוסים והחצוצרות טוהרו באופן טקסי, ברומא עצמה.
לקריאה נוספת

דר' אפי זיו, המיתולוגיה הרומית, כנרת זמורה-ביתן, 2024, עמ' 240
צב בריכה אסייתי ענק

| צב בריכה אסייתי ענק |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבי בריכה
סוג:: Heosemys
מין:: צב בריכה אסייתי ענק
שם מדעי
 Heosemys grandis ‏גריי, 1860

צב בריכה אסייתי ענק (שם מדעי: Heosemys grandis) הוא מין של צב מהמשפחה צבי בריכה, אשר חי לאורך מספר בריכות טרופיות בדרום-מזרח אסיה במדינות: קמבודיה ווייטנאם ובחלק מלאוס, מלזיה, מיאנמר ותאילנד. הוא חי לאורך נהרות, נחלים, ביצות ושדות אורז ומצוי עד לגובה של כ-400 מטרים מפני הים. מין זה נתון בסכנת הכחדה חמורה בטבע.
מאפיינים

כשמו צב זה הוא מבין הגדולים שבין צבי הבריכה, אם כי קטן יותר ממינים כמו צב מלאי ענק או צב מקורה אדום-כתר ועדיין גדול יחסית באורך של 30 עד 34 ס"מ ולעיתים עד 43.5 ס"מ ומשקל של 3 עד 5 ק"ג, אם כי נמצאו גם פרטים במשקל 10 ק"ג. צב זה בעל שריון עבה וקמור בצבע חום והצידיים משוננים וכהים, אך אינם קוצניים כמו צבים קרובים. צבעו כהה יחסית בין שחור לחום דהוי, הראש אפור עד חום והשריון מכיל טבעות בהירות יותר עד כתומות כשלאורך מרכז הגב ישנו פס צהוב.
צב זה הוא אמפיבי וחי הן במים והן ביבשה, אך לרוב רק בקרבת מים מתוקים. הוא אוכל כל הניזון בין השאר מתולעים, חרקים, חלזונות, דגים, נבלות וצמחי מים ושאר צמחים.
המין מצוי בסכנה בעיקר עקב לכידה ואיסוף הצבים אלה כמזון ואו ככחיות מחמד לאורך חלק מאסיה וכן הוא נפגע עקב הסבת הקרקע לחקלאות, מה שפוגע בסביבתו ולעיתים מזהם אותה לגמרי.
גלריה

שריון הצב
הערות שוליים

↑  צב בריכה אסייתי ענק באתר הרשימה האדומה של IUCN
פרנק ד. וייט

פרנק דרוורד וייט (באנגלית: Frank Durward White;‏ 4 ביוני 1933 –  21 במאי 2003) היה בנקאי ופוליטיקאי אמריקאי מארקנסו, איש המפלגה הדמוקרטית עד 1980, ולאחר מכן איש המפלגה הרפובליקנית, שכיהן כמושל ארקנסו ה-41 בשנים 1981–1983.
ראשית חייו

וייט נולד בטקסארקנה, טקסס בשם דרוורד פרנק קייל הבן. אביו, דרוורד פרנק קייל האב, נפטר כאשר הוא היה בן שבע, ואימו של וייט, אידה בוטומס קלארק, נישאה ללופין א. וייט מהיילנד פארק, טקסס. הוא לקח לעצמו את שמו של אביו החורג ושינה אותו לפרנק דרוורד וייט. לאחר שאביו החורג נפטר ב-1950 שבה משפחת וייט לטקסארקנה. וייט נרשם ללימודים במכון הצבאי של ניו מקסיקו ובסופו של דבר נכנס לאקדמיה הימית של ארצות הברית באנאפוליס. ב-1956 הוא סיים את הכשרתו באקדמיה עם תואר בהנדסה. וייט שירת כטייס בחיל האוויר של ארצות הברית. ב-1957, כאחת ממשימותיו הראשונות, הוא הטיס את אנשי הדיוויזיה המוטסת ה-101 לליטל רוק כדי לטפל במשבר ליטל רוק. ב-1961 שוחרר וייט מחיל האוויר בדרגת קפטן.
נישואיו הראשונים של וייט היו למרי בלו הולנברג, בת למשפחה בולטת בליטל רוק. עד לגירושיהם ב-1973 נולדו להם שלושה ילדים. ב-1975 נישא וייט בשנית לגיי דניאלס. לזוג לא נולדו ילדים, אך הם גידלו את ילדיו של וייט מנישואיו הראשונים.
כנער, הוטבל וייט בכנסייה הבפטיסטית הראשונה של רחוב ביץ' בטקסארקנה, ארקנסו, בה כיהן לימים מייק האקבי ככומר. הוא נכח בתפילות בכנסייה המתודיסטית המאוחדת הראשונה במרכז ליטל רוק, אך ב-1977, הוא ועוד כמה זוגות שלא היו מרוצים מהתאולוגיה הליברלית של הכנסייה, עזבו אותה והיו לחברים בכנסיית התנ"ך הפונדמנטליסטית.
קריירה עסקית

לאחר שחרורו מחיל האוויר ב-1961, עבד וייט בחברת מריל לינץ' בליטל רוק עד שב-1973 הצטרף לבנק הלאומי המסחרי. בשנים 1972 - 1973 הוא שימש כמנהל הראשון של רשות הנמל של ליטל רוק.
ב-1975 מינה מושל ארקנסו, דייוויד פריור את וייט כמנהל נציבות הפיתוח התעשייתי של ארקנסו. ב-1977 עזב וייט את הנציבות, ולאחר מכן שימש כנשיא חברת חסכונות והלוואות.
מושל ארקנסו > בחירות 1980

בראשית 1980 החליף וייט את שיוכו הפוליטי מהמפלגה הדמוקרטית למפלגה הרפובליקנית כדי להתמודד על משרת מושל ארקנסו. בתחילה הוא הביס את חבר בית הנבחרים של ארקנסו לשעבר, מרשל כריסמן, איש עסקים מהעיר אוזרק, בהתמודדות על מועמדות הרפובליקנים למשרת המושל. בסיבוב השני של הבחירות המקדימות הפתוחות, הא זכה ב-5,867 קולות (71.8 אחוזים) מול 2,310 הקולות (28.2 אחוזים) של כריסמן. ביל קלינטון, המושל הדמוקרטי המכהן, ניצב גם הוא מול יריב חזק מהמצופה בדמותו של מונרו שוורצלוס, חוואי מדרום ארקנסו. 31 האחוזים מהקולות בבחירות המקדימות של הדמוקרטים שקיבל שוורצלוס, בישרו מראש שקלינטון עלול להיתקל בקשיים בבחירות הכלליות. על אף זאת, הציפייה הייתה שקלינטון ינצח בבחירות וייבחר לתקופת כהונה שנייה.
וייט שכר את פאולה אורנרו מטלסה לנהל את מסע הבחירות שלו. היא החליטה להתמקד בהעלאה הבלתי פופולרית באגרת הרישוי למכוניות שהתקבלה בתקופת כהונתו של קלינטון, ובהחלטת ממשל קרטר לשלוח אלפי פליטים קובנים, חלקם בלתי ניתנים לשליטה, למחנה מעצר בפור צ'אפי, ליד פורט סמית' שבמערב ארקנסו. החלטה זו השתלמה, כאשר וייט גרף 435,684 קולות (51.9 אחוזים) מול 403,242 הקולות (48.1) של קלינטון. וייט ניצח ב-51 מתוך 75 מחוזות ארקנסו, זאת לעומת לין לאו, יריבו הרפובליקני של קלינטון בבחירות 1978, שזכה בשישה מחוזות בלבד. וייט היה למושל הרפובליקני השני בארקנסו שנבחר מאז תקופת השיקום.
מושל ארקנסו > כהונתו

וייט חתם על חוק שחייב את לימוד הבריאתנות בבתי הספר הציבוריים של ארקנס לצד תורת האבולוציה. בסופו של דבר נפסל החוק ב-1982 בפסק הדין "מקלין נגד ארקנסו" (McLean v. Arkansas).
וייט גם יצר מחלוקת במפלגתו ב-1981, כאשר הוא מינה את אורוול פובוס, המושל הדמוקרטי לשעבר, לעמוד בראש המחלקה לחיילים משוחררים.
מושל ארקנסו > בחירות 1982 ו-1986

וייט לא הצליח לשמור על תפקידו כמושל. כריסמן ומועמדת שלישית, קוני וול, תזונאית מהעיר לונוק, אתגרו אותו בבחירות המקדימות של 1982. וול הייתה האישה הראשונה שהתמודדה על מועמדות המפלגה למשרת המושל והאישה השנייה שהתמודדה על תפקיד בממשל המדינתי. בבחירות הכלליות נוצח וייט על ידי קלינטון בהפרש של 431,855 קולות (54.7 אחוזים) מול 357,496 קולות (45.3 אחוזים). הפעם ניצח וייט ב-19 מחוזות בלבד, וזאת על רקע שנת בחירות בה הדמוקרטים ניצחו במקומות רבים.
ב-1986 התמודד וייט שוב מול קלינטון, אך נוצח.
שנותיו האחרונות

לאחר הפסדו בבחירות ב-1986, שב וייט לבנק המסחרי הראשון בליטל רוק ושימש בו כסגן נשיא עד לפרישתו ב-1998. ב-1990 הוא דחה את האפשרות להתמודד שוב על מועמדות הרפובליקנים למשרת המושל ותחת זאת תמך בשפילד נלסון בהתמודדותו בבחירות המקדימות על מושב בית הנבחרים של ארצות הברית מול טומי פ. רובינסון. באותה שנה ניצח קלינטון בבחירות למשרת המושל בפעם החמישית, ושנתיים לאחר מכן הוא נבחר כנשיא ארצות הברית. ללא תמיכה ומשאבים מספיקים כדי להתמודד שוב, ויתר וייט סופית על האפשרות להיבחר למשרה ציבורית, אך נותר פעיל במפלגה הרפובליקנית.
בשנים 1998–2003 שירת וייט כנציב הבנקאות של ארקנסו על פי מינוי של המושל מייק האקבי. בתקופת כהונתו בתפקיד זה הוא ביקר בכל הבנקים בארקנסו לפחות אחת לשנה.
פרנק ד. וייט נפטר כתוצאה מהתקף לב בליטל רוק ב-21 במאי 2003, שבועיים לפני יום הולדתו ה-70. הוא נטמן בבית הקברות מאונט הולי שבליטל רוק. מאז 2006 מעניקה המפלגה הרפובליקנית בארקנסו את הפרס הגבוה ביותר שלה שנקרא פרס "היי, אני פרנק וייט".
קוארנבקה

| --- | --- |
סמל קוארנבקהסמל קוארנבקה

קוארנבקה
 מדינה:  מקסיקו מקסיקו
 מדינה:  מורלוס מורלוס
 ראש העיר:  קוואוטמוק בלנקו
 תאריך ייסוד:  1714 
 שטח:  151.2 קמ"ר
 גובה:  1,510 מטרים
 אוכלוסייה:  ‏
  ‑ בעיר:  338,650 (2010)
 קואורדינטות:  18°55′04″N 99°13′36″W﻿ / ﻿18.91778°N 99.22667°W﻿ / 18.91778; -99.22667
 אזור זמן:  UTC -6
 www.cuernavaca.gob.mx
  מפת מיקום  מפה מפורטת   (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו קוארנבקה(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו קוארנבקה(למפת מורלוס רגילה) קואאוטלה סיודד איילה פואנטה דה איקסטלה מקסיקו סיטי מקסיקו פואבלה גררו מקסיקוקוארנבקה(למפת מורלוס מוגדלת) קואאוטלה סיודד איילה פואנטה דה איקסטלה מקסיקו סיטי מקסיקו פואבלה גררו מקסיקוקוארנבקה  he tabBackground:;tabBorder:#aaa;defaultTab:0;
 
קוארנבקה (בספרדית: Cuernavaca ‏האזנהקובץ:Cuernavaca.ogg‏Ⓘ‏) היא בירת מדינת מורלוס במקסיקו.
היסטוריה

שבטי ילידים שונים ישבו באזור בו נמצאת העיר החל מהמאה ה-12. קוארנבקה נוסדה בשלב כלשהו מהתקופה ההיא ועד לכיבוש אזור מקסיקו בידי ספרד במאה ה-16. ערב הכיבוש הספרדי, קוארנבקה הייתה עיר גדולה, עשירה ומבוצרת.
למרות גודלה וביצוריה, כוחות ספרד, בהנהגת גונסלו דה סנדובל (פקודו של הרנאן קורטס), כבשו את קוארנבקה בסביבות שנת 1520. הספרדים התחילו להתיישב בקוארנבקה מספר שנים לאחר מכן.
ב-1824, לאחר מלחמת העצמאות של מקסיקו, מקסיקו חולקה למדינות וקוארנבקה ואזורה נבחרו להיות חלק ממדינת מקסיקו. ב-1834 קוארנבקה קיבלה מעמד רשמי של עיר. ב-1869 נוצרה מדינת מורלוס, וקוארנבקה נבחרה להיות בירתה.
חינוך

בעיר פועלים מספר אוניברסיטאות ומוסדות להשכלה גבוהה, בהם האוניברסיטה האוטונומית של מדינת מורלוס.
תחבורה

את קוארנבקה משרת נמל התעופה הבינלאומי חנרל מריאנו מטמורוס, הנמצא במרחק של 16 קילומטרים מהעיר.
יהדות קוארנבקה

משנת 1949 קיים בית זקנים "א.ש.ל." בעיר קוארנבקה, ליהודי מקסיקו סיטי. בו יש בית כנסת.
ערים תאומות

ארצות הברית מיניאפוליס, מינסוטה, ארצות הברית
ארצות הברית דנוור, קולורדו, ארצות הברית
פרידריך וילהלם מדר

| --- | --- |
אין תמונה חופשית
 לידה:  1 בספטמבר 1866 ניס, צרפת 
 פטירה:  16 בספטמבר 1947 (בגיל 81) בונגהיים, הרפובליקה הפדרלית של גרמניה 
 מדינה:  גרמניה 
 שם עט:  Ernst Friedrich 
 שפות היצירה:  גרמנית 
 
ארנסט פרידריך וילהלם מדר (בגרמנית: Ernst Friedrich Wilhelm Mader נודע גם בשם הקיצור "פ' ו' מדר"; 1 בספטמבר 1866 - 30 במרץ 1945) היה סופר ילדים ונוער גרמני.
ביוגרפיה

נולד ב-1866 בניס למשפחה דוברת גרמנית. לאחר מכן עברה משפחתו להיילברון שם סיים מדר את לימודיו בבית הספר התיכון ב-1884. מדר למד תאולוגיה באוניברסיטת טיבינגן ולאחר מכן שימש ככומר פרוטסטנטי בין 1897 ל-1917.
בשנים אלו החל לפרסם ספרים לבני הנעורים. הצלחתו כסופר הביאה לכך שמשנת 1917 התמקד בכתיבה, והיה סופר פעיל עד לשנת 1942. ספריו עסקו בהרפתקאות ביבשות רחוקות כאפריקה או דרום אמריקה, ולעיתים אף כתב מדע בדיוני. לעיתים קרובות הושווה לקרל מאי ואף כונה "קרל מאי השוואבי". בשנת 1945 מת, והוא בן 78 שנים.
תרגומיו לעברית

שניים מספריו של מדר, "אל הררי סהר" (Nach den Mondbergen) והמשכו "אופיר" (Ophir) המספרים על הרפתקאותיה של משלחת המחפשת אוצר אגדי באפריקה, תורגמו לעברית. בספרו של עמוס עוז, "סיפור על אהבה וחושך" מוזכר הספר "אל הררי סהר" בין ספרי ההרפתקאות שאהב עוז לקרוא בילדותו.
אל הררי סהר, תרגם ישראל שף, הוצאת אמנות, 1927. כן תורגם על ידי יעקב שרת, הוצאת עדי, 1971; הוצאת "כתר" 1988.
אופיר, תרגם י' רזניקוב הוצאת אמנות, 1927. כן תורגם על ידי יעקב שרת, אייר דני קרמן, הוצאת עדי, 1971; הוצאת כתר, 1988.
| --- | --- |
בקרת זהויות :  NLI: 987007504654005171  PLWABN: 9810644294605606  GND: 11944240X  ISNI: 0000 0001 1691 5633  LCCN: nr89010034  NKC: jx20111123013  SUDOC: 230150071  VIAF: 99913976   WorldCat (עם VIAF): 99913976 
ערך זה הוא קצרמרבנושא סופרים. אתם מוזמנים לתרום לוויקיפדיה ו.
צ'קר אארובוס

| --- | --- |

Checker Aerobus, שנת 1966
 מאפיינים כלליים
 נקרא גם:  "Aerobus 15" (דגם 15 נוסעים)
 יצרן:  "צ'קר מוטורס קורפוריישן" ("Checker Motors Corporation" (אנ'),
 שנות ייצור:  1962–1977
 הרכבה:  ארצות הברית ארצות הברית
 סיווג:  Full-size limousine
 מרכב:  Front-engine, rear-wheel drive
 אורך:  5,982-6,852 מ"מ
 רוחב:  1,930 מ"מ
 גובה:  1,581 מ"מ
 משקל:  2,010-2,045 ק"ג
 בסיס גלגלים:  3,924-4,801 מ"מ
 מפרט טכני
 מנוע:  8V צילינדרים, 5,200 סמ"ק, המפיק 190 כ"ס (מנוע קרייזלר, מסוג "A318 Chrysler V8")  8V צילינדרים, 5,200 סמ"ק, המפיק 200 כ"ס (מנוע קרייזלר, מסוג A318 Chrysler V8)  8V צילינדרים, 5,400 סמ"ק המפיק 185 כ"ס ב-4,400 סל"ד (מנוע שברולט מסוג "327 Chevrolet V8") (יוצר משנת 1965)  8V צילינדרים, 5,700 סמ"ק המפיק 200 כ"ס (מנוע שברולט מסוג "350 Chevrolet V8") (יוצר משנת 1963)  8V צילינדרים, 5,700 סמ"ק המפיק 215 כ"ס (מנוע שברולט מסוג "350 Chevrolet V8")  8V צילינדרים, 5,700 סמ"ק המפיק 170 כ"ס (מנוע שברולט מסוג "מסוג "350 Chevrolet V8") ") (יוצר בשנת 1977)
 מהירות מרבית:  135 קמ"ש (מנוע שברולט 5.4 ליטר)  160 קמ"ש (מנוע שברולט 5.7 ליטר)
צ'קר אארובוס (באנגלית: Checker Aerobus) היא לימוזינה אמריקאית מתוצרת יצרנית הרכב "צ'קר מוטורס קורפוריישן" ("Checker Motors Corporation" (אנ')) אשר יוצרה בין השנים 1962–1977.
תפקידו העיקרי של דגם "צ'קר אארוס" היה לשמש שירות הסעות לשדה התעופה, על אף ששטח תא המטען היה מוגבל.
יוצרו 3,568 יחידות בכל הגרסאות. בשנת 1975 לא נבנו מכוניות חדשות מהדגם, ובשנים 1976-1977 נבנו 107 יחידות בעלות 8 דלתות.
דגמי 1974 היו זמינים עם הגה כוח, בלמי כוח ותמסורת אוטומטית.
מטה ומפעל "צ'קר מוטורס קורפוריישן" מוקמו ב"Kalamazoo, Michigan" (אנ') במישיגן.
תצורות

לימוזינה - 6-8 דלתות
סטיישן - 7 דלתות (כולל הדלת האחורית), 9 דלתות
מספר נוסעים

9 נוסעים (כולל נהג) (בסיס קצר)
12 נוסעים (כולל נהג) (סטיישן)
15 נוסעים (כולל נהג) (בסיס ארוך), הדגם היה קרוי "Aerobus 15"
תמונות

"צ'קר אארובוס", דגם "Aero 8" שנת 1966
"צ'קר אארובוס"
"צ'קר אארובוס"
"צ'קר אארובוס"
"צ'קר אארובוס"
"צ'קר אארובוס"
"צ'קר אארובוס"
"צ'קר אארובוס"
ראו גם

צ'קר מרתון
לקריאה נוספת

"צ'קר אארובוס" - תמונות
הערות שוליים

↑  דגמי צ'קר מוטורס קורפוריישן coachbuilt.com: Checker Cab Manufacturing Co. (Englisch) (abgerufen am 25. September 2016)
↑  Kowalke, Ron, ed. (1999). Standard Catalog of Independents: The Struggle to Survive Among Giants. Krause Publications. p. 35. ISBN 9780873415699.
↑  מכוניות צ'קר (ראו: "צ'קר אארובוס") trombinoscar.com/checker/index
↑  "צ'קר אארובוס" https://bringatrailer.com/2012/10/03/spacious-shuttle-1963-checker-aerobus-a-12
↑  "צ'קר אארובוס" - 8 דלתות barnfinds.com/eight-doors-1967-checker-aerobus
↑  "צ'קר אארובוס" - 9 דלתות journal.classiccars.com/2018/03/05/long-long-1969-checker-aerobus
↑  "צ'קר אארובוס" - 12 נוסעים passengers-eight-doors-four-on-the-floor
פרינס פילדר

| --- | --- |

 לידה:  9 במאי 1984 (בן 40) אונטריו, ארצות הברית 
 עמדה:  בסיס ראשון 
 מספר:  28, 84
 דראפט:  בחירה שביעית, 2002 מילווקי ברוארס
 קבוצות כשחקן
 2005–2011 2012–2013 2014–2016:  מילווקי ברוארס דטרויט טייגרס טקסס ריינג'רס
 הישגים כשחקן
 6 השתתפויות במשחק האולסטאר (2007, 2009, 2011–2013, 2015) זכייבה בתואר מלך ההום ראן (2007)
 
פרינס סמיין פילדר (באנגלית: Prince Semien Fielder, נולד 9 במאי 1984) הוא שחקן בייסבול אמריקאי לשעבר ששיחק בליגת ה-MLB בתפקיד הבסיס הראשון. פילדר הוא בנו של שחקן הבייסבול ססיל פילדר. פרינס החל את הקריירה בליגה בקבוצת מילווקי ברוארס מהליגה הלאומית, בה שיחק משנת 2005 ל-2011. פילדר נבחר לשחק במשחקי האולסטאר 4 פעמים, שלוש מתוכן בקבוצת הליגה הלאומית ופעם אחת בקבוצת הליגה האמריקאית. פרינס הוא השחקן ה-26 שנכנס למועדון חובטי 500 הום ראנס של ליגת ה-MLB. פילדר ואביו הם האב והבן היחידים שהייתה להם עונת 50 הום ראנס.
ילדות

כאשר אביו שיחק בשביל קבוצת הדטרויט טייגרס, נהג פילדר להצטרף לאביו לאימוני חבטות, בו נראה כישרונו המיוחד של פילדר. אגדה רווחת אומרת שפרינס חבט הום ראן ליציע העליון של טייגר סטדיום בגיל 12. פרינס אכן חבט הום ראן בטייגר סטדיום, אך החבטה לא הייתה רחוקה מאוד.
קריירה מקצועית > מילווקי ברוארס (2005-2011) > 2005

לאחר שנבחר בדראפט 2002 על ידי הברוארס, הצטרף פילדר למייג'ור ליג במהלך המשחקים עם האמריקן ליג, בהם שיחק כחובט הייעודי (החובט הייעודי אינו קיים בנשיונל ליג, שם המגיש חייב לחבוט במקום החובט הייעודי), אך הוחזר למיינור ליג ברגע שהמשחקים נגמרו. הוא נקרא מחדש ב-17 באוגוסט, וסיים את העונה עם הברוארס כשחקן ספסל, השחקן השישי הכי צעיר בליגה.
קריירה מקצועית > מילווקי ברוארס (2005-2011) > 2006

לאחר שמשרת הבסיס הראשון התפנתה, פילדר נהיה המתחיל בבסיס הראשון, ונחשב כפייבוריט לזכות ברוקי השנה (השחקן הטירון של העונה). העונה התחילה באופן רע לפילדר, והוא לא הצליח לחבוט אף חבטה בתשע עמידות עם המחבט (0–9 עם 7 סטרייקאאוטים), אך בעמידה (At-Bat) השנים עשר קיבל פילדר חבטה מוצלחת, שהכניסה את הנקודה המנצחת לסוויפ של הסדרה הפותחת נגד הפיטסבורג פיירטס. למרות הבעיות בהן נתקל, הפך לרוקי החודש של אפריל, והחל לחבוט באופן משופר מאז. ביום האם ב-14 במאי היה פילדר אחד מחמישים החובטים שהשתמשו במחבט ורוד לתמיכה בעמותת סרטן השד. עם ההום ראן ה-18 שלו, שבר פילדר את שיא הברוארס להום ראנס בשביל רוקי. את העונה סיים עם מספר ההום ראנס הגבוה ביותר לרוקי, 28, אך היה האחרון בהגנת האזור המכשיל בקרב בסיס ראשון.
קריירה מקצועית > מילווקי ברוארס (2005-2011) > 2007

בניגוד לעונה הקודמת, התחיל פילדר את העונה באופן מצוין, ואף עבר שני MVP כדי להרוויח מקום פותח בבסיס ראשון במשחק האולסטאר (אלברט פוהולס, ריאן הוורד). ב-13 באוגוסט היה פילדר תמונת הכותרת לראשונה על מגזין ESPN. בספטמבר שבר את שיא הברוארס להום ראנס בעודו חובט את ה-46 שלו, מצטרף לאביו בשיא ההום ראנס לקבוצה. פילדר קיווה להיות שווה לאביו גם במספר ההום ראנס (51 ב-1990) אך סיים עם 50, בעודו הופך לשחקן הצעיר בהיסטוריה לחבוט 50 הום ראנס בעונה. את העונה סיים ראשון בהום ראנס (50), שלישי בחבטות שהכניסו נקודות (RBI, 119) וחבטות אקסטרה בסיסים (87), רביעי בפעמים על בסיס (354) ובפגיעות מזריקות (14) ותשיעי בהליכות (90). למרות זאת הוביל את הליגה בטעויות לבסיס ראשון (14). כן זכה בסילבר סלאגר, הנק אארון וה-MVP של הברוארס.
קריירה מקצועית > מילווקי ברוארס (2005-2011) > 2008

באותה השנה חתם פילדר על חוזה לשנה אחת $670,000 בלבד. פילדר הראה לא פעם בפומבי את אכזבתו מהחוזה. ב-19 ביוני חבט את ההום-ראן-בתוך-הפארק השני בקריירה שלו, נגד הטורונטו בלו ג'ייז. ב-4 באוגוסט, במהלך משחק נגד הסינסינטי רדס הייתה לפילדר שיחה עם המגיש המתחיל של המשחק, מני פרה. השיחה התגלגלה לכך שפילדר נראה מכה את פרה והיה צריך להיות מאופק על ידי חמישה מעמיתיו לקבוצה לפני שהדבר יתגלגל לאלימות רבה יותר. ESPN דיווח שהשיחה יצאה מאכזבתו של פילדר מפרה שכן לאחר הוצא מהמשחק לא הלך חזרה לספסל לצפות בברוארס חובטים, אלא למועדון עצמו. לאחר שפילדר העיר זאת אמר פרה לפילדר לחזור להתעסק בהגנה מאשר בדברים שפלים, דבר שעורר את זעמו בפילדר. ב-23 בספטמבר חבט את הווק אוף הום ראן השני שלו נגד הפיטסבורג פיירטס כדי לשמור את הברוארס בתחרות עם הווילד קארד עם הניו יורק מטס. כמו כן נקרא פילדר שחקן השבוע לשבוע לפני כן. את העונה סיים עם ממוצע חבטות של .276, 34 הום ראנס, 102 RBI ו-84 הליכות. באותה העונה הגיעו הברוארס לראשונה לפלייאוף מאז 1982, בה הפסידו בסוויפ של 4 משחקים לפילדלפיה פיליז, בעוד פילדר חובט את ההום ראן היחיד של הסדרה, במשחק האחרון.
קריירה מקצועית > מילווקי ברוארס (2005-2011) > 2009

בתחילת העונה הצליח פילדר לקבל את החוזה לו ציפה, חוזה לשנתיים תמורת 18 מיליון דולר. ב-15 ביוני חבט את הגרנד סלאם הראשון בקריירה שלו, נגד הקליבלנד אינדיאנס. פילדר היה אחד מארבעת שחקני הבסיס ראשון שהגיעו למשחק האולסטאר באותה השנה, יחד עם ריאן הוורד, אלברט פוהולס ואדריאן גונזלס. באותה השנה זכה בהום ראן דרבי בסנט לואיס. תחילה חבט עם מחבטו של ריקי וויקס, אך לאחר מכן החליף לאחד ממחבטיו של ריאן בראון שכן היה ארוך יותר ונוח יותר. הוא נצח את עמיתו נלסון כרוז בשישה הום ראנס, עם כלל של 23, השישי הכי הרבה בהיסטוריה, כאשר אחד מההום ראנס נחבט ל-503 רגל. ב-4 באוגוסט באינינג התשיעי עם שניים בחוץ, פגע המגיש גווילרמו מוטה של הלוס אנג'לס דודג'רס ברגלו של פילדר בכוונה תחילה, כהחזר על הפגיעה הלא מכוונת במני רמירז על ידי כריס סמית'. מוטה הוצא מהמשחק. לאחר שהדודג'רס ניצחו 4–17, הלך פילדר למועדון הדודג'רס להוציא את זעמו על מוטה. פילדר נעצר על ידי השומרים ושניהם נקנסו על ידי הנהלת הליגה. לפילדר היה ספטמבר טוב מאוד. כאשר שיחק נגד הסן פרנסיסקו ג'איינטס, חבט את הווק אוף הום ראן השני שלו נגד הג'איינטס. לאחר מכן, ב-19 בספטמבר קבע שיא חדש של RBI לשחקן ברוארס, עם 127, במהלך משחק נגד היוסטון אסטרוס. הוא סיים את העונה עם 141 RBI, עובר את שיא אביו של 133, ובתיקו עם ריאן הוורד. כמו כן סיים שני בהום ראנס עם 46. פילדר הפך לאחד משלושה שחקנים של הברוארס לסיים עם 100 RBI בשלוש עונות ברציפות.
קריירה מקצועית > מילווקי ברוארס (2005-2011) > 2011

באותה השנה הסכים פילדר עם הברוארס לחוזה של שנה אחת, 15.5 מיליון דולר. פילדר היה ה-MVP של משחק האולסטאר לאחר שחבט הום ראן של שלוש נקודות. באותה העונה הפכו פילדר ועמיתו ריאן בראון לדואו שחובט לפחות 30 הום ראנס בפעם הרביעית, מצטרפים לשישה דואואים אחרים בהיסטוריה. בסיום העונה הפך פילדר לאחד מהברוארים היחידים שלרשותם ארבע עונות של 100 RBI, יחד עם בראון וסיסל קופר (אחד מהמובילים של הברוארס בשנתם המעטירה 1982 שהגיעו לוורלד סיריז, אמנם הפסידו בשבעה משחקים לסנט לואיס קרדינלס) . במשחק נגד הפיטסבורג פיירטס, חבט פילדר 3-3 עם שלוש הום ראנס ו-5 RBI. פילדר סיים את העונה ראשון בהליכות מכוונות (32), שני בהום ראנס (38), בעודו חובט .299. אך לרעתו הוביל את הליגה עם טעויות לבסיס ראשון (15) ואחוז ההגנה היה הנמוך ביותר בקרב בסיס ראשון (990.).